**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 296/2018**

**ΑΔΑ:** 6Ω72ΩΨΑ-Θ9Ζ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 31ο/2018 Της 4Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Άνοιγμα και Αξιολόγηση Οικονομικών προσφορών Τραπεζών ’’**

Στην Άρτα, σήμερα, 4-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **12768/31-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Σφήκας Δημήτριος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (9) έκτακτα θέματα μετά τη συζήτηση του 1ου  θέματος της ημερήσιας διάταξης.

Ο Πρόεδρος εισηγούμενος το 1ο τακτικό θέμα: **Άνοιγμα και Αξιολόγηση Οικονομικών προσφορών Τραπεζών**  έθεσε υπόψητης Επιτροπής την εισήγηση του τμήματος Ταμειακής Υπηρεσίας η οποία αναφέρει τα εξής: Για την καλύτερη αξιοποίηση των ταμειακών διαθεσίμων, με έγγραφό μας ζητήσαμε από τις τράπεζες να μας στείλουν προσφορά για ποσό 6.000.000,00 ευρώ, οι οποίες ανταποκρίθηκαν στην κίνησή μας αυτή και μας έστειλαν σφραγισμένες προσφορές, πλην του Ταμείου Παρακαταθηκών και Δανείων που έστειλε προσφορά μέσω e-mail. Κατόπιν αυτού, θέτουμε υπόψη σας τις υποβαλλόμενες προσφορές για το άνοιγμα και την αξιολόγησή τους και στη συνέχεια την υποβολή της σχετικής απόφασης στο Δημοτικό Συμβούλιο για έγκρισή της, σύμφωνα με το άρθρο 171 του Ν.3463/2006. Ακολούθησε το άνοιγμα των οικονομικών προσφορών παρουσία των εκπροσώπων των τραπεζών πλην του Τ.Π.&Δ. και υπαλλήλου της Ταμιακής Υπηρεσίας του Δήμου και οι οποίες έχουν ως εξής:

|  |  |  |
| --- | --- | --- |
| **ΤΡΑΠΕΖΕΣ** | **ΣΤΑΘΕΡΟ ΕΠΙΤΟΚΙΟ(ΟΨΕΩΣ)** | **ΠΡΟΘΕΣΜΙΑΚΕΣ ΚΑΤΑΘΕΣΕΙΣ** |
| **ΤΡΑΠΕΖΑ ΠΕΙΡΑΙΩΣ** | 1,45% | 1,00% |
| **ALPHA BANK** | 1,20% | 1,20% |
| **ΕΘΝΙΚΗ ΤΡΑΠΕΖΑ** | 1,20% | 1,20% |
| **EUROBANK** | 1,43% | 1,40% |
| **ΣΥΝΕΤΑΙΤΙΣΤΙΚΗ ΤΡΑΠΕΖΑ ΗΠΕΙΡΟΥ** | 1,73% | 1,88% |
| **ΤΑΜΕΙΟ ΠΑΡΑΚΑΤΑΘΗΚΩΝ ΚΑΙ ΔΑΝΕΙΩΝ** | 2,25% | 1,23% |

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις του άρθρου 171 του Ν. 3463/2006, Ν.3852/2010, τους φακέλους με την προσφορά της κάθε τράπεζας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης ως καλύτερη προσφορά για την αξιοποίηση των ταμειακών διαθεσίμων του Δήμου ποσού 6.000.000,00€ την προσφορά του Ταμείου Παρακαταθηκών και Δανείων που προσέφερε σταθερό επιτόκιο **(ΟΨΕΩΣ) 2,25%**

**Β.** Παραπέμπει το θέμα στο Δημοτικό Συμβούλιο για τις δικές του παραπέρα ενέργειες

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 296 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*