**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 310 /2018**

**ΑΔΑ:** 9799ΩΨΑ-ΦΨΥ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 31ο/2018 Της 4Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικών δημοπρασίας για την παραχώρηση 1ης θέσης περιπτέρου Ελ. Βενιζέλου & Αγ. Αρτεμίου και 2ης θέσης Αγ. Θεοδώρων & Αγ. Φανερωμένης ’’**

Στην Άρτα, σήμερα, 4-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **12768/31-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Σφήκας Δημήτριος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (9) έκτακτα θέματα μετά τη συζήτηση του 1ου  θέματος της ημερήσιας διάταξης.

Ο κ. Πρόεδρος εισηγούμενος το 15ο τακτικό θέμα: **Έγκριση ή μη πρακτικών δημοπρασίας για την παραχώρηση 1ης θέσης περιπτέρου Ελ. Βενιζέλου & Αγ. Αρτεμίου και 2ης θέσης Αγ. Θεοδώρων & Αγ. Φανερωμένης .** είπε: Το Δημοτικό Συμβούλιο με την αριθ. 547/2017 (ΑΔΑ: Ψ0ΘΩΩΨΑ-ΥΩΘ) απόφασή του αποφάσισε για την έγκριση διενέργειας φανερής προφορικής πλειοδοτικής δημοπρασίας για την «Διάθεση – διαδικασία παραχώρησης διατηρηθέντων κενωθέντων περιπτέρων Δημοτικής Κοινότητας Άρτας Δήμου Αρταίων».

Στις 23 Μαίου 2018 διεξήχθη **επαναληπτική δημοπρασία** ενώπιον της επιτροπής του άρθρου 1 του Π.Δ. 270/81 που ορίστηκε με την αρίθμ. 767/2017 απόφαση του Δημοτικού Συμβουλίου, σύμφωνα και με την αρ.πρωτ. 10985/14-05-2018 (ΑΔΑ: 6ΔΣΨΩΨΑ-23Τ) Επαναληπτική Περίληψη διακήρυξης και σε συνέχεια της αριθ. 7352/23-3-2018 διακήρυξη του Δημάρχου Αρταίων, για την παραχώρηση του δικαιώματος χρήσης δύο (2) θέσεων περιπτέρων μετά των κουβουκλίων αυτών στο Δήμο Αρταίων, τα δε πρακτικά δημοπρασιών των θέσεων περιπτέρων έχουν ως εξής:

|  |  |  |
| --- | --- | --- |
| 1η θέση περιπτέρου που βρίσκεται στην οδό Ελ. Βενιζέλου & Αγίου Αρτεμίου (VOI NOI) | Δεν παρουσιάστηκε  πλειοδότης | ΑΓΟΝΗ |
| 2η θέση περιπτέρου που βρίσκεται στη συμβολή των οδών Αγίων Θεοδώρων και Σαγίας Φανερωμένης (έναντι σούπερ μαρκετ ΑΓΓΕΛΗ) | Πλειοδότης ανεδείχθη ο  Μακρής Νικόλαος του Κωνσταντίνου | Μηνιαίο Μίσθωμα:  131,00€ /μηνιαίως |

Σύμφωνα με το άρθρο 72 του Ν.3852/2010 η Οικονομική Επιτροπή κατακυρώνει το αποτέλεσμα της δημοπρασίας.

Καλείται η Οικονομική Επιτροπή να προβεί στην έγκριση των από 23/04/2018 πρακτικών δημοπρασίας για την παραχώρηση δικαιώματος χρήσης των δύο θέσεων περιπτέρων

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και τα από 23-5-2018 πρακτικά της δημοπρασίας για την παραχώρηση της **1ης θέσης περιπτέρου** Και της **2ης θέσης περιπτέρου**.

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 23-5-2018 πρακτικά δημοπρασίας **για την** **παραχώρηση 1ης θέσης περιπτέρου Ελ. Βενιζέλου & Αγ. Αρτεμίου και 2ης θέσης Αγ. Θεοδώρων & Αγ. Φανερωμένης** σύμφωνα ως κατωτέρω:

|  |  |  |
| --- | --- | --- |
| 1η θέση περιπτέρου που βρίσκεται στην οδό Ελ. Βενιζέλου & Αγίου Αρτεμίου (VOI NOI) | Δεν παρουσιάστηκε  πλειοδότης | ΑΓΟΝΗ |
| 2η θέση περιπτέρου που βρίσκεται στη συμβολή των οδών Αγίων Θεοδώρων και Σαγίας Φανερωμένης (έναντι σούπερ μαρκετ ΑΓΓΕΛΗ) | Πλειοδότης ανεδείχθη ο  Μακρής Νικόλαος του Κωνσταντίνου | Μηνιαίο Μίσθωμα:  131,00€ /μηνιαίως |

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 310/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*