**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 306/2018**

**ΑΔΑ:** 6ΧΥ2ΩΨΑ-ΔΣΕ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 31ο/2018 Της 4Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση και διάθεση πίστωσης πολυετούς δαπάνης ’’**

Στην Άρτα, σήμερα, 4-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **12768/31-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Σφήκας Δημήτριος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (9) έκτακτα θέματα μετά τη συζήτηση του 1ου  θέματος της ημερήσιας διάταξης.

Ο Πρόεδρος εισηγούμενος το 11ο έκτακτο θέμα: **Έγκριση και διάθεση πίστωσης πολυετούς δαπάνης** έθεσε υπόψη την εισήγηση της Υπηρεσίας η οποία αναφέρει τα εξής: Σύμφωνα με τις εγκύκλιους 6347/24-5-1985 και 38135/9-7-1986, οι πιστώσεις που είναι γραμμένες στον προϋπολογισμό δεν μπορούν να χρησιμοποιηθούν για το σκοπό για τον οποίο έχουν προβλεφθεί, αν δεν διατεθούν με απόφαση του αρμοδίου οργάνου, εκτός αν πρόκειται για τις πιστώσεις της παρ. 5 του άρθρου 158 του ΔΚΚ, οι οποίες διατίθενται χωρίς απόφαση οποιουδήποτε οργάνου (αποδοχές προσωπικού, αντιμισθία αιρετών, μισθώματα ακινήτων, υποχρεωτικές εισφορές) και οι οποίες αναλαμβάνονται από την αρχή του έτους για ολόκληρο το ετήσιο ποσό τους (άρθρο 66 Ν.4270/14 όπως αντικαταστάθηκε με την παρ. 21 του άρθρου 10 του Ν. 4337/15, εγκύκλιος 30/2011 του ΥΠΕΣΑΗΔ).

Σύμφωνα με το αρθ. 72 παρ 1δ του Ν. 3852/10, η Οικονομική Επιτροπή αποφασίζει για την έγκριση των δαπανών και τη διάθεση των πιστώσεων του προϋπολογισμού, εκτός από εκείνες που σύμφωνα με τις κείμενες διατάξεις αποφασίζει το δημοτικό συμβούλιο ή ο Δήμαρχος.

Για την ανάληψη υποχρεώσεων από τους φορείς της Κεντρικής Διοίκησης που προβλέπεται να βαρύνουν είτε τμηματικά είτε εξ ολοκλήρου τα επόμενα έτη του Μεσοπρόθεσμου Πλαισίου Δημοσιονομικής Στρατηγικής, στις οποίες συμπεριλαμβάνονται και οι συμβάσεις μίσθωσης ακινήτων και υπερβαίνουν ετησίως το ποσό των διακοσίων χιλιάδων (200.000) ευρώ σωρευτικά ανά Κ.Α.Ε. κάθε ειδικού φορέα του τακτικού προϋπολογισμού, απαιτείται προηγούμενη απόφαση έγκρισης του Υπουργού Οικονομικών.

Για τους λοιπούς φορείς της Γενικής Κυβέρνησης απαιτείται απόφαση έγκρισης του εποπτεύοντος Υπουργού, εφόσον η αναλαμβανόμενη υποχρέωση υπερβαίνει το ποσό των εκατό χιλιάδων (100.000) ευρώ. (παρ 1 άρθρο 67 ν. 4270/2014, όπως αντικαταστάθηκε με την παρ. 22 του άρθρου 10 του Ν. 4337/15)

Για την ανάληψη υποχρεώσεων που προβλέπεται να βαρύνουν είτε τμηματικά είτε εξ ολοκλήρου τα επόμενα έτη του Μεσοπρόθεσμου Πλαισίου Δημοσιονομικής Στρατηγικής και δεν υπερβαίνουν τα ποσά της προηγούμενης παραγράφου, η έγκριση παρέχεται με απόφαση του αρμόδιου διατάκτη. (παρ 2 άρθρο 67 ν. 4270/2014, όπως αντικαταστάθηκε με την παρ. 22 του άρθρου 10 του Ν. 4337/15)

Ειδικά για τους Ο.Τ.Α. πρώτου και δευτέρου βαθμού και τα νομικά πρόσωπα αυτών που συμπεριλαμβάνονται στους φορείς της Γενικής Κυβέρνησης, η έγκριση παρέχεται με την απόφαση του από το νόμο οριζόμενου αρμόδιου οργάνου τους, με την οποία αναλαμβάνεται έκαστη υποχρέωση τέτοιου είδους. Η απόφαση του προηγούμενου εδαφίου κοινοποιείται στην οικεία Αυτοτελή Υπηρεσία Εποπτείας Ο.Τ.Α., προκειμένου να λαμβάνεται υπόψη κατά τον έλεγχο νομιμότητας του προϋπολογισμού του οικονομικού έτους που αφορά η σχετική δαπάνη. (παρ 3 άρθρο 67 ν. 4270/2014, όπως αντικαταστάθηκε με την παρ. 22 του άρθρου 10 του Ν. 4337/15)

Η προβλεπόμενη στις ανωτέρω παραγράφους απόφαση έγκρισης παρέχεται αφού ο εκάστοτε αρμόδιος προϊστάμενος οικονομικών υπηρεσιών ελέγξει και βεβαιώσει ότι δεν γίνεται υπέρβαση των δεσμευτικών ορίων του Μεσοπρόθεσμου Πλαισίου Δημοσιονομικής Στρατηγικής. (παρ 4 άρθρο 67 ν. 4270/2014, όπως αντικαταστάθηκε με την παρ. 22 του άρθρου 10 του Ν. 4337/15)

Στην απόφαση έγκρισης της παραγράφου 1, αναφέρονται τα εξής:

α. Το συνολικό ποσό.

β. Το ποσό κατ’ έτος.

γ. Ο Κωδικός Αριθμός Εξόδου.

δ. Το τυχόν προηγούμενο ύψος υποχρεώσεων που έχουν αναληφθεί στον ίδιο Κ.Α.Ε..

Τα ανωτέρω στοιχεία περιλαμβάνονται και στο διαπιστωτικό έγγραφο της αρμόδιας οικονομικής υπηρεσίας του φορέα που εξετάζει τη νομιμότητα και κανονικότητα της δαπάνης. (παρ 5 άρθρο 67 ν. 4270/2014, όπως αντικαταστάθηκε με την παρ. 22 του άρθρου 10 του Ν. 4337/15)

Με απόφαση του Υπουργού Οικονομικών μπορούν να αναπροσαρμόζονται τα όρια της παραγράφου 1 και να καθορίζεται κάθε άλλη σχετική λεπτομέρεια για την εφαρμογή των ανωτέρω. (παρ 6 άρθρο 67 ν. 4270/2014, όπως αντικαταστάθηκε με την παρ. 22 του άρθρου 10 του Ν. 4337/15)

Οι ανωτέρω διατάξεις δεν έχουν εφαρμογή για τις δαπάνες του Προϋπολογισμού Δημοσίων Επενδύσεων. (παρ 7 άρθρο 67 ν. 4270/2014, όπως αντικαταστάθηκε με την παρ. 22 του άρθρου 10 του Ν. 4337/15)

Για το πρώτο έτος θα αναληφθεί και θα δεσμευθεί μόνο το ποσό που αφορά τη συγκεκριμένη χρονιά. Κατά συνέπεια, σε αναλήψεις που αφορούν πολυετείς συμβάσεις θα πρέπει να λαμβάνεται ιδιαίτερη μέριμνα, ώστε η κατανομή των δεσμεύσεων ανά έτος να ανταποκρίνεται στην πραγματική ροή των πληρωμών που θα διενεργηθούν και να μη γίνεται άσκοπη δέσμευση στην εναπομείνασα πίστωση του έτους. (Υπ. Οικ. 2/18993/ΔΠΔΣΜ/28.02.2014)

Συνεπώς, μπορεί να επεκτείνεται μία σύμβαση και πέραν του τρέχοντος οικονομικού έτους, όμως πρέπει να έχει εξασφαλιστεί και να υπάρχει εγγεγραμμένη πίστωση στον προϋπολογισμό του αναθέτοντος Δήμου για το τμήμα τουλάχιστον του έργου (ή υπηρεσίας ή προμήθειας) που πρόκειται να εκτελεστεί μέχρι το τέλος του τρέχοντος έτους. Σύμφωνα με το άρθρο 3 περίπτ. γ του πδ 113/2010 ορίζεται ότι η απόφαση ανάληψης υποχρέωσης με την οποία εγκρίνεται από το διατάκτη ή το κατά νόμο εξουσιοδοτημένο όργανο η πραγματοποίηση δαπανών, περιλαμβάνει απαραίτητα, μεταξύ άλλων, το ύψος της συνολικής επιβάρυνσης που προκαλείται στον προϋπολογισμό του φορέα, καθώς και την κατανομή αυτής κατ' έτος σε περίπτωση τμηματικής πραγματοποίησης που εκτείνεται σε περισσότερα του ενός οικονομικά έτη.

Δηλαδή, στις περιπτώσεις τμηματικής πραγματοποίησης που εκτείνεται σε περισσότερα του ενός οικονομικά έτη στην ανάληψη υποχρέωσης περιλαμβάνονται το ύψος της απαιτούμενης συνολικής δαπάνης (αριθμητικώς και ολογράφως) και, αν πρόκειται για πολυετείς υποχρεώσεις, την κατανομή της στο τρέχον και στα επόμενα οικονομικά έτη. (βλ. και Z΄ ΚΛΙΜΑΚΙΟ ΠΡΑΞΗ 111/ 2012, Ελ. Συν. Κλιμ. Z Πράξη 5/2014

Με το αριθ. 12131/23-5-2018 έγγραφό του, το Τμήμα Προμηθειών και Αποθηκών του Δήμου Αρταίων αιτείται την ψήφιση πίστωσης για την εκτέλεση της προμήθειας γραφικής ύλης και χαρτιού φωτοτυπικού έτους 2018 με δικαίωμα προαίρεσης 30% μόνο για την γραφική ύλη, συνολικού προϋπολογισμού 17.421,96 €.

Επειδή η εν λόγω δαπάνη και μόνο για την γραφική ύλη, θα εκτελεστεί τόσο στο έτος 2018 όσο και για ένα μέρος του έτους 2019, θα βαρύνει για το έτος 2018 πίστωση 9.350,58 € και για το έτος 2019 πίστωση 2.779,07 €

Με βάση τα παραπάνω και έχοντας υπόψη:

* το αριθ. 72 παρ. 1 περ. δ του Ν. 3852/10
* τις εγκύκλιους 6347/24-5-1985 και 38135/9-7-1986
* την εγκύκλιο 30/2011 του ΥΠΕΣΑΗΔ και Υπ. Οικ.
* Το Π.Δ. 80/2016
* το άρθρο 67 ν. 4270/2014, όπως αντικαταστάθηκε με την παρ. 22 του άρθρου 10 του Ν. 4337/15.
* το εγγ. Υπ. Οικ. 2/18993/ΔΠΔΣΜ/28.02.2014
* Το αριθ. 12131/23-5-2018 έγγραφο του Τμήματος Προμηθειών

προτείνουμε την έγκριση και διάθεση των κάτωθι πιστώσεων:

1. Πίστωση του συνολικού ποσού 12.129,65 €, για την εκτέλεση της προμήθειας γραφικής ύλης έτους 2018 με δικαίωμα προαίρεσης 30% η οποία κατανέμεται στα έτη 2018, 2019 ως εξής:

* Στο τρέχον έτος 2018 τη δέσμευση πιστώσεων ποσού 5.035,08 € σε βάρος του Κ.Α. 10-6612.001 του προϋπολογισμού, ποσού 239,75 € σε βάρος του Κ.Α. 15-6612 του προϋπολογισμού, ποσού 959,00 € σε βάρος του Κ.Α. 30-6612 του προϋπολογισμού, ποσού 1.918,00 € σε βάρος του Κ.Α. 40-6612 του προϋπολογισμού, ποσού 1.198,75 € σε βάρος του Κ.Α. 70-6612 του προϋπολογισμού.
* Στο έτος 2019 τη δέσμευση πιστώσεων ποσού 1.500,00 € σε βάρος του Κ.Α. 10-6612.001 του προϋπολογισμού, ποσού 71,92 € σε βάρος του Κ.Α. 15-6612 του προϋπολογισμού, ποσού 280,00 € σε βάρος του Κ.Α. 30-6612 του προϋπολογισμού, ποσού 570,00 € σε βάρος του Κ.Α. 40-6612 του προϋπολογισμού, ποσού 357,15 € σε βάρος του Κ.Α. 70-6612 του προϋπολογισμού.

Με την έναρξη κάθε επόμενου οικονομικού έτους που αφορά στην υλοποίηση της δαπάνης αυτής, πρέπει να εκδοθούν και να καταχωρηθούν αμέσως και κατ' απόλυτη προτεραιότητα, οι αποφάσεις ανάληψης της παρούσας πολυετούς υποχρέωσης, κατά το μέρος που αφορούν στην εναπομείνασα πίστωση για τη δαπάνη που θα πραγματοποιηθεί εντός του έτους αυτού.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 άρθρο 67 ν. 4270/2014, όπως αντικαταστάθηκε με την παρ. 22 του άρθρου 10 του Ν. 4337/15, Το έγγ. Υπ. Οικ. 2/18993/ΔΠΔΣΜ/28.02.2014

**ΑΠΟΦΑΣΙΖΕΙ ΟΜΟΦΩΝΑ**

**Α.**  Εγκρίνει την διάθεση των πιστώσεων (πολυετών δαπανών), σε βάρος των κατωτέρω κωδικού αριθμού του προϋπολογισμού έτους 2018, ως εξής:

1.Πίστωση του συνολικού ποσού 12.129,65 €, για την εκτέλεση της προμήθειας γραφικής ύλης έτους 2018 με δικαίωμα προαίρεσης 30% η οποία κατανέμεται στα έτη 2018, 2019 ως εξής:

* Στο τρέχον έτος 2018 τη δέσμευση πιστώσεων ποσού 5.035,08 € σε βάρος του Κ.Α. 10-6612.001 του προϋπολογισμού, ποσού 239,75 € σε βάρος του Κ.Α. 15-6612 του προϋπολογισμού, ποσού 959,00 € σε βάρος του Κ.Α. 30-6612 του προϋπολογισμού, ποσού 1.918,00 € σε βάρος του Κ.Α. 40-6612 του προϋπολογισμού, ποσού 1.198,75 € σε βάρος του Κ.Α. 70-6612 του προϋπολογισμού.
* Στο έτος 2019 τη δέσμευση πιστώσεων ποσού 1.500,00 € σε βάρος του Κ.Α. 10-6612.001 του προϋπολογισμού, ποσού 71,92 € σε βάρος του Κ.Α. 15-6612 του προϋπολογισμού, ποσού 280,00 € σε βάρος του Κ.Α. 30-6612 του προϋπολογισμού, ποσού 570,00 € σε βάρος του Κ.Α. 40-6612 του προϋπολογισμού, ποσού 357,15 € σε βάρος του Κ.Α. 70-6612 του προϋπολογισμού.

**Β.** Με την έναρξη κάθε επόμενου οικονομικού έτους που αφορά στην υλοποίηση της δαπάνης αυτής, πρέπει να εκδοθούν και να καταχωρηθούν αμέσως και κατ' απόλυτη προτεραιότητα, οι αποφάσεις ανάληψης της παρούσας πολυετούς υποχρέωσης, κατά το μέρος που αφορούν στην εναπομείνασα πίστωση για τη δαπάνη που θα πραγματοποιηθεί εντός του έτους αυτού.

**Γ.** Η παρούσα απόφαση να κοινοποιηθεί στην οικεία Αυτοτελή υπηρεσία Εποπτείας Ο.Τ.Α., προκειμένου να λαμβάνεται υπόψη κατά τον έλεγχο νομιμότητας του προϋπολογισμού του οικονομικού έτους που αφορά τη σχετική δαπάνη.

**Δ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 306 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*