**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 291/2018**

**ΑΔΑ:** 65ΨΕΩΨΑ-645



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 31ο/2018 Της 4Ης ΙΟΥΝΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης με τίτλο:** **Δαπάνες για την παροχή υπηρεσιών Φιλαρμονικής στο Δήμο Αρταίων**  **’’**

Στην Άρτα, σήμερα, 4-06-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **12768/31-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Ζέρβας Κων-νος**  **5. Λιλής Γεώργιος**  **6. Σφήκας Δημήτριος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (9) έκτακτα θέματα μετά τη συζήτηση του 1ου  θέματος της ημερήσιας διάταξης.

Πρόεδρος εισηγούμενος το 5ο έκτακτο θέμα: **Έγκριση πραγματοποίησης δαπάνης με τίτλο:** **Δαπάνες για την παροχή υπηρεσιών Φιλαρμονικής στο Δήμο Αρταίων** έθεσε υπόψη έθεσε υπόψητης Επιτροπής την εισήγηση της Υπηρεσίας η οποία αναφέρει τα εξής: Σύμφωνα με το άρθρο 158 παρ.3α Ν.3463/06, πιστώσεις που είναι γραμμένες στους οικείους κωδικούς αριθμούς του προϋπολογισμού του Δήμου ή της Κοινότητας μπορεί να διατεθούν, με απόφαση του δημοτικού ή κοινοτικού συμβουλίου για την πληρωμή δαπανών, που αφορούν:

α) Εθνικές ή τοπικές γιορτές ή άλλες ιδίως πολιτιστικές, μορφωτικές, ψυχαγωγικές, αθλητικές εκδηλώσεις, συνέδρια και συναντήσεις που οργανώνει ο Δήμος ή η Κοινότητα, εφόσον σχετίζονται με την εδαφική του περιφέρεια και συνδέονται με την προαγωγή των κοινωνικών και οικονομικών συμφερόντων ή των πολιτιστικών και πνευματικών ενδιαφερόντων των κατοίκων του. (……………….).

Είναι γνωστό ότι το επίπεδο μιας κοινωνίας είναι η συνισταμένη του πολιτιστικού επιπέδου των μελών της, της ενημέρωσης και της συμμετοχής αυτών στα δρώμενα της κοινωνίας. Ο Δήμος Αρταίων, στην προσπάθειά του να συμβάλλει στην ενίσχυση του πολιτιστικού προϊόντος της περιοχής μας, έχει αποφασίσει να στηρίζει τις πολιτιστικές εκδηλώσεις που πραγματοποιούνται εντός των διοικητικών του ορίων.

Είτε μέσα από (συν)διοργανώσεις εκδηλώσεων, είτε μέσω επιχορηγήσεων Πολιτιστικών και Αθλητικών Συλλόγων, γίνεται μία προσπάθεια να τονωθεί το Πολιτιστικό προϊόν του τόπου, δείχνοντας τα ποιοτικά χαρακτηριστικά αυτού, τα οποία μας διαφοροποιούν από κάθε άλλη περιοχή της Ελλάδας. Η προσπάθεια αυτή προτείνουμε να ενισχυθεί με τη στήριξη των διάφορων τύπων εκδηλώσεων (λιτανείες, συναυλίες, επίσημοι εορτασμοί, κ.λπ.) από μία Φιλαρμονική.

Επειδή ο Δήμος Αρταίων, βάσει του Ο.Ε.Υ. του, δεν έχει εξειδικευμένο προσωπικό που να καλύπτει τις αναφερόμενες υπηρεσίες (Φιλαρμονική), προτείναμε τη σύναψη σύμβασης παροχής για τις εν λόγω υπηρεσίες με εξωτερικό συνεργάτη με τη διαδικασία της απευθείας ανάθεσης (α.118/Ν. 4412/2016), κάτι που εγκρίθηκε με την υπ.αρ. 330/2018 (ΑΔΑ: 75ΟΕΩΨΑ-ΤΨ3) απόφαση Δ.Σ. του Δήμου Αρταίων.

Σε συνέχεια της προβλεπόμενης διαδικασίας, εισηγούμαστε την έγκριση πραγματοποίησης δαπάνης ύψους δέκα χιλιάδων ευρώ (10.000,00€) σε βάρος του Κ.Α. 70-6162.010 «Δαπάνη συμμετοχής Φιλαρμονικής» του προϋπολογισμού έτους 2018, προκειμένου να καλυφθεί η απαιτούμενη δαπάνη, σύμφωνα και με το πρωτογενές αίτημα με αριθμό 18REQ003191243/1-6-2018.

Στον προϋπολογισμό του Δήμου, ο οποίος ψηφίσθηκε με την αριθ. 621/2017 απόφαση του ΔΣ (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης με τίτλο:

Κ.Α. 70-6162.010 « Δαπάνη για την παροχή υπηρεσιών Φιλαρμονικής στο Δήμο Αρταίων » ποσού (10.000,00€).

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 291/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*